Actualizare 13.21. Șeful PNL Satu-Mare respinge reînscrierea lui Călin Popescu Tăriceanu în partid.

„La Satu Mare, ca preşedinte interimar al Organizaţiei Judeţene Satu Mare, nu am invitat şi nu accept primirea lui Călin Popescu-Tăriceanu în organizaţia noastră. Menţionez că aici sunt probleme foarte mari din cauza diversiunii”, menţionează Virgil Enătescu, șeful PNL Satu Mare, într-un comunicat citat de Mediafax.

Nici Crin Antonescu nu s-a declarat dornic să redevină coleg cu președintele Senatului. „E o slugă a PSD”, a spus el despre Călin Popescu Tăriceanu.

„Din punctul meu de vedere, chiar dacă sunt un bun creştin și orice oaie rătăcită trebuie primită la locul ei, în cazul lui Tăriceanu, care evident că face această noua dovadă a decăderii sale politice, tot pus de pesedisti, la ordinele lor, sigur ca n-aș lua în seamă o asemenea cerere de înscriere”, a spus Crin Antonescu.

„PNL, cand va decide să facă congres, nu are nevoie de un fugar decăzut, de o slugă a PSD, intrată pe ușa din spate, ca să ne facă congres”, a mai spus el.

_________________________

Actualizare 13.20. Călin Popescu Tăriceanu a declarat la Digi24 că a luat decizia de a se întoarce în PNL deoarece partidul este într-un „moment important”. După alegerile europarlamentare, liberalii trebuie să înceapă discuții privind viitorul partidului.

„Doresc sa particip la aceste discuții, PNL trebuie să se gândească bine ce își dorește”, a spus președintele Senatului.

El a avertizat că există „pericolul ca PNL să ajungă la mâna lui Traian Băsescu”.

Crin Antonescu a declarat recent că, dacă PNL nu obține 20% la alegerile europarlamentare, va demisiona de la conducerea partidului.

Întrebat dacă va candida la șefia PNL, Călin Popescu Tăriceanu a evitat un răspuns clar.

„Respectați dorința mea de nu crea probleme pentru PNL în campanie. Dar ca să vă răspund așa, generic, consider că revenirea mea în PNL nu poate afecta rezultatul electoral al partidului, din contră”, a spus el.

___________________________________

„Am acceptat propunerea PNL Satu Mare” de a reveni în partid, a spus el, citat de Mediafax. Anunțul vine la câteva

Întrebat despre revenirea lui Călin Popescu Tăriceanu în PNL, președintele partidului, Crin Antonescu, a răspuns: „Nu ştiu, dar nu este exclus”.

„Sunt foarte mulţi oameni care în aceste zile se înscriu în PNL. Este un caz şi la Slatina, un om care a plecat acum trei luni şi-a dat seama că a luat-o pe căi greşite şi s-a reînscris acum. Mi-a zis Gigel Știrbu. Sunt foarte mulţi oameni care se reînscriu”, a mai spus Crin Antonescu.

Liberalul Ludovic Orban a comentat la Digi24 anunțul că fostul său coleg de partid revine în PNL.

„Nu știu în ce măsură poate sau nu să aiba efect (revenirea lui Călin Popescu Tăriceanu, n.r.) pentru că modul în care a părăsit PNL, trimițându-și secretara cu demisia, ducându-se în campanie cu PSD, a fost un mod care l-a aruncat într-o lumina nefavorabilă. E mai important ce fac cei 250.000 de membri ai PNL, care sunt în campanie azi”, a spus el.